
REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

FINTEPLA 2,2 mg/ml geriamasis tirpalas

Fenfluraminas

STV 276


1. BENDROJI DALIS

	1.1
	Pareiškėjas/ pareiškėjo atstovas
	Medis Pharma Lithuania UAB

	1.2
	Vaistinio preparato registracijos data 

	2020 m. gruodžio 18 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)


	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☒ Taip        ☐ Ne
Data: 2017-02-27 (EU/3/17/1836)

	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)

	☐ Taip        ☒ Ne
Data: Click here to enter a date. 

	1.6
	Teikiama kompensuoti terapinė indikacija 

Kodas pagal TLK-10 AM
	Fintepla skiriamas gydant su Lenokso-Gasto (Lennox-Gastaut) sindromu susijusius traukulius, kaip papildoma terapija kartu su kitais vaistiniais preparatais nuo epilepsijos, vyresniems kaip 2 metų amžiaus pacientams.

TLK-10:  G40.4

	1.7
	Teikiamos skyrimo sąlygos 
	 Neteikiama


	1.8
	Ekonominė analizė
	☒ Kaštų naudingumo analizė
☒ Kaštų mažinimo analizė
☐ Neteikiama




___________________


2. KLINIKINIO VERTINIMO APIBENDRINIMAS

Lennox-Gastaut sindromas (LGS, TLK-10: G40.4, ORPHA: 2382) – tai reta, sunki, labai sudėtinga raidos ir epilepsinė encefalopatija, kuri prasideda vaikystėje, paprastai iki 8 metų amžiaus, ir tęsiasi pasiekus brandą. LGS būdingi dažni, daugelio rūšių gydymui atsparūs traukuliai, taip pat kognityvinių funkcijų blogėjimas ir elgesio sutrikimai. Dauguma pacientų turi protinę negalią. Šios negalios laipsnis skiriasi tiek tarp skirtingų pacientų, tiek tam pačiam pacientui laikui bėgant. Ligos pradžioje sunki protinė negalia pasireiškia 20–60 proc., o praėjus penkeriems metams po ligos pradžios – 75–95 proc. pacientų.
LGS sudaro 3–5 proc. vaikų epilepsijų ir 1–2 proc. visų epilepsijos atvejų. Dėl LGS heterogeniškumo ir diagnostikos sunkumų sindromo paplitimą nustatyti sunku. Tikėtina, kad dėl skirtingo LGS požymių pasireiškimo ir progresavimo suaugusiesiems LGS diagnozuojamas rečiau nei vaikams. 
Daugumai LGS sergančių pacientų išsivysto 3–5 traukulių tipai. Laikui bėgant jie gali kisti: suaugusiesiems išlieka dažni netipiniai absansai ir toniniai traukuliai, o atoniniai traukuliai pacientui senstant gali retėti. Ne visiems pacientams pasireiškia visi pagrindiniai traukulių tipai – ypač neilgai trukus po ligos pradžios. 
LGS sergantys pacientai patiria dažnus, pavojingus ir alinančius, kritimą sukeliančius traukulius iki kelių šimtų kartų per dieną. Jie gali lemti parkritimą, sunkius sužalojimus, skausmą, hospitalizaciją ar net mirtį. Dėl kritimą sukeliančių traukulių prarandamas raumenų tonusas arba raumenys sustingsta, todėl žmogus gali parkristi. Siekiant sumažinti fizinį traukulių poveikį, pacientai dažnai turi naudoti apsaugines priemones (pvz., neįgaliojo vežimėlį, šalmą, veido apsaugą). Tai gali dar labiau paveikti jų gyvenimo kokybę ir gebėjimą atlikti kasdienę veiklą.
Pagal tarptautines rekomendacijas (angl. Refining management strategies for Lennox–Gastaut syndrome: Updated algorithms and practical approaches) LGS sergantiems pacientams pirmos eilės gydymui turėtų būti skiriamas natrio valproatas, lamotriginas, o vėliau - rufinamidas. Taip pat gali būti skiriami klobazamas, felbamatas, fenfluraminas, topiramatas ir kanabidiolis, nors įrodymų apie šiuos vaistinius preparatus yra mažiau.
Greta medikamentinio ir (arba) medikamentinio gydymo gali būti svarstomos nefarmakologinės intervencijos (pvz., ketogeninė dieta arba klajoklio nervo stimuliacija), o kai kuriems pacientams gali būti svarstoma invazinė smegenų operacija. 
Remiantis Sveikatos apsaugos ministro 2019 m. gruodžio 18 d. Nr. V-1477 „Dėl epilepsijos ambulatorinio gydymo kompensuojamaisiais vaistais tvarkos aprašo patvirtinimo“ pakeitimo patvirtintu „Epilepsijos diagnostikos ir gydymo vaistais, kurių įsigijimo išlaidos apmokamos privalomojo sveikatos draudimo fondo biudžeto lėšomis, tvarkos aprašu“ (toliau – Aprašas) ir ES gydymo rekomendacijomi, Lietuvoje  LGS gydymui skiriami šie vaistai: valproatas, lamotriginas, topiramatas, klonazepamas, diazepamas, etosuksimidas, levetiracetamas, klonazepamas. Kai reikalingas kombinuotas gydymas, Lietuvos klinikinėje praktikoje taikomi šie vaistai: valproatas, lamotriginas, topiramatas, klonazepamas, diazepamas, etosuksimidas, levetiracetamas. Taip pat skiriamas klobazamas (kaip vardinis vaistinis preparatas). 
Lietuvoje LGS sergantiems pacientams, kuriems gydymas dviem ar daugiau vaistinių preparatų nuo traukulių yra neveiksmingas, gali būti skiriamas kanabidiolis, kurio prieinamumas užtikrinamas taikant labai retų sveikatos būklių gydymo kompensavimo mechanizmą. Pažymėtina, kad 2025-08-21 vykusio Vaistinių preparatų ir medicinos pagalbos priemonių kompensavimo komisijos posėdžio metu buvo priimtas sprendimas įrašyti vaistinį preparatą Epidiolex (kanabidiolis) į Rezervinį vaistų sąrašą indikacijai „traukulių susijusių su Lennox-Gastaut sindromu gydymas“, o 2025-10-09 vykusio Vaistinių preparatų ir medicinos pagalbos priemonių kompensavimo komisijos posėdžio metu buvo priimtas sprendimas įrašyti vaistinį preparatą Epidiolex (kanabidiolis) į A sąrašą. Kol kanabidiolis nėra kompensuojamas pagal A sąrašą, jo prieinamumas pacientams užtikrinamas taikant retų ligų gydymo kompensavimo mechanizmą.
LGS sergantys pacientai dažnai būna atsparūs įprastiniam gydymui vaistiniais preparatais nuo epilepsijos ir klinikinėje praktikoje vartoja įvairius prieštraukulinius vaistus bei jų derinius. Atsižvelgiant į tai, kad LGS yra reta liga, o pacientų gydymas paprastai individualizuojamas pagal ligos eigą, ankstesnio gydymo veiksmingumą ir toleravimą, vertinant šios paraiškos kontekstą svarbu atsižvelgti į Lietuvoje realiai taikomą ir pacientams prieinamą gydymo alternatyvą.
Kadangi Lietuvoje LGS sergantiems pacientams, kuriems gydymas dviem ar daugiau vaistinių preparatų nuo traukulių yra neveiksmingas, kanabidiolis gali būti skiriamas ir kompensuojamas taikant retų ligų gydymo kompensavimo mechanizmą, jis laikytinas tinkamiausiu palyginamuoju gydymu šios paraiškos kontekste.
Atsižvelgiant į tai, kad paraiškoje buvo pateikti tiesioginio palyginimo su placebu ir standartiniu gydymu duomenys ir toks palyginamasis gydymas nėra laikytinas tinkamiausiu Lietuvos klinikinės praktikos ir kompensavimo kontekste, Pareiškėjui buvo užduoti klausimai su esminis prieštaravimu dėl netinkamo palyginamojo gydymo. Atsakydamas į iškeltą esminį prieštaravimą, pareiškėjas pateikė papildomus naujus klinikinių tyrimų duomenis bei kaštų mažinimo analizę.

Tiesioginis palyginamasis tyrimas
Pateiktas III fazės, daugiacentris, randomizuotas, dvigubai koduotas, placebu kontroliuojamas, lygiagrečių grupių klinikinis tyrimas. Šio tyrimo metu fenfluraminas buvo lyginamas su placebu (netinkamas palyginamasis gydymas). Tačiau šis tyrimas vėliau yra nagrinėjamas metaanalizėje, kurioje palygintas fenfluramino ir kanabidiolio veiksmingumas, todėl šio tyrimo duomenys yra įvertinti šios paraiškos kontekste.
Tyrimo duomenimis fenfluraminas 0,7 mg/kg/d. statistiškai reikšmingai sumažino kritimą sukeliančių priepuolių dažnį, palyginti su placebu.  ≥50 % kritimą sukeliančių priepuolių sumažėjimą pasiekė 25% tiriamųjų fenfluramino 0,7 mg/kg/d grupėje, 28% tiriamųjų fenfluramino 0,2 mg/kg/d grupėje bei 10% tiriamųjų placebo grupėje. ≥75 % kritimą sukeliančių priepuolių sumažėjimą palaikymo laikotarpiu pasiekė 14 % pacientų fenfluramino 0,7 mg/kg/d. grupėje, 11 % fenfluramino 0,2 mg/kg/d.grupėjė ir 3 % placebo grupėje.

Netiesioginis palyginamasis tyrimas
Pateikta tinklinė metaanalizė parodė, kad tiek fenfluraminas, tiek kanabidiolis yra veiksmingesni už įprastinį gydymą mažinant kritimą sukeliančių priepuolių dažnį LGS sergantiems pacientams. 
Netiesioginiuose palyginimuose tarp fenfluramino ir kanabidiolio pagal ≥50 % kritimą sukeliančių priepuolių dažnio sumažėjimą bei pagal medianinį kritimą sukeliančių priepuolių dažnio sumažėjimą statistiškai reikšmingų veiksmingumo skirtumų nenustatyta. 
Vertinant ≥50 % kritimą sukeliančių priepuolių sumažėjimą kanabidiolio 10 mg/kg per parą OR buvo 2,8 (95 % PI 1,4–5,7), o 20 mg/kg per parą – 3,1 (95 % PI 1,9–5,2). Fenfluramino 0,2 mg/kg per parą OR buvo 3,5 (95 % PI 1,5–8,5), o 0,7 mg/kg per parą – 3,0 (95 % PI 1,3–7,4). Netiesioginio tarpusavio palyginimo rezultatai: fenfluramino 0,7 mg/kg per parą ir kanabidiolio 10 mg/kg per parą poriniam palyginimui pateiktas OR 0,94 (95 % PI 0,30–2,78), o palyginti su kanabidioliu 20 mg/kg per parą – 1,03 (95 % PI 0,37–2,73). Abiem atvejais pasikliautinieji intervalai plačiai apima 1, todėl statistiškai reikšmingo fenfluramino ir kanabidiolio veiksmingumo skirtumo pagal ≥50 % kritimą sukeliančių priepuolių sumažėjimo baigtį nenustatyta.
Vertinant medianinį procentinį kritimą sukeliančių priepuolių dažnio sumažėjimą pagal atskirus palyginimus su kontroline grupe kanabidiolio 20 mg/kg per parą poveikis buvo skaitine reikšme didesnis nei fenfluramino 0,7 mg/kg per parą, o kanabidiolio 10 mg/kg per parą ir fenfluramino 0,7 mg/kg per parą rezultatai buvo labai panašūs. Tačiau netiesioginis tarpusavio palyginimas statistiškai reikšmingo skirtumo neparodė. Tinklinės analizės rezultatais fenfluramino 0,7 mg/kg per parą palyginimo su kanabidioliu 10 mg/kg per parą skirtumas buvo −0,45 procentinio punkto (95 % PI −4,52 iki 3,63), o su kanabidioliu 20 mg/kg per parą – −2,26 (95 % PI −5,70 iki 1,19). Abu pasikliautinieji intervalai apėmė nulį, todėl statistiškai reikšmingo fenfluramino ir kanabidiolio veiksmingumo skirtumo pagal medianinį procentinį kritimą sukeliančių priepuolių dažnio sumažėjimo baigtį nenustatyta.
	Po pateiktos papildomos informacijos siūlomo kompensuoti vaistinio preparato palyginamasis veiksmingumas yra įvertintas kaip iš esmės nesiskiriantis lyginant su įprasta klinikine praktika (kanabidioliu), t. y. atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 29.1.2 papunktį.

3. EKONOMINIO VERTINIMO APIBENDRINIMAS

Vykdant Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ (toliau – Aprašas) 173.3 papunktį, ekonominis vertinimas neatliekamas klinikinio vertinimo metu nustačius iš esmės nesiskiriantį palyginamąjį veiksmingumą lyginant su įprasta klinikine praktika (atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 29.1.2 papunktį).

4. IŠVADOS 


	[bookmark: _Hlk186227929]Palyginamasis veiksmingumas

	☐ 29.1.1 yra didesnis, lyginant su įprasta klinikine praktika

☒ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☐ 29.2.1 atitinka referencinę naudingumo vertę taikant arba netaikant PGS


	☐ 29.2.3 neatitinka referencinės naudingumo vertės taikant arba netaikant PGS

☐ 29.2.5 pateikti duomenys apie kaštų naudingumą yra netinkami vertinti


	☒ Vykdant Aprašo 173.3 papunktį vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos 



5. REKOMENDACIJA

Vadovaujantis Aprašo 301.5. papunkčiu rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų, jei išvados apie įtaką PSDF biudžetui atitinka aprašo 54.11 papunkčio nuostatas arba šio papunkčio sąlygos išpildomos pateikus naują ar atnaujintą PGS.

4.3 Siūloma (-os) kompensuoti terapinės indikacijos ir skyrimo sąlygos 

Terapinės indikacijos
☒ Siūloma kompensuoti Pareiškėjo teikiamą indikaciją be pakeitimų.

Fintepla skiriamas gydant su Lenokso-Gasto (Lennox-Gastaut) sindromu susijusius traukulius, kaip papildoma terapija kartu su kitais vaistiniais preparatais nuo epilepsijos, vyresniems kaip 2 metų amžiaus pacientams.

TLK-10:  G40.4

Skyrimo sąlygos
☒ Siūloma apriboti pareiškėjo pateiktas skyrimo sąlygas. 
 
Skiriamas 2 metų ir vyresniems pacientams sveikatos apsaugos ministro nustatyta tvarka traukuliams, susijusiems su Lennox-Gastaut sindromu gydyti, kai gydymas dviem ar daugiau standartinės terapijos vaistiniais preparatais nuo traukulių neveiksmingas, gydymą skiria gydytojas vaikų neurologas ar gydytojas neurologas.

Eksperto komentaras

Priėmus sprendimą įrašyti vaistinį preparatą Fintepla į ligų ir kompensuojamųjų vaistų joms gydyti sąrašą (A sąrašas) būtina papildyti epilepsijos diagnostikos ir gydymo vaistais, kurių įsigijimo išlaidos apmokamos privalomojo sveikatos draudimo fondo biudžeto lėšomis, tvarkos aprašą.

____________________________



